แฟนใช้นิ้วมือโดยไม่ได้ใช้สารหล่อลื่น หลังจากนั้นมีเลือดติดออกมา จึงหยุด และรู้สึกปวดเอวด้านซ้าย ร้าวไปถึงด้านหลังประมาน 48 ชม. อาการปวดก็หายไป พอมีเพศสัมพันธ์ก็จะเป็นแบบเดิมอีก เป็นแบบนี้มา 6 วันแล้วค่ะ อาการแบบนี้ควรไปพบแพทย์ไหมคะ
สวัสดีค่ะ การมีเลือดออกตามหลังการมีเพศสัมพันธ์นั้นอาจจะเกิดมาจาก เลือดจากการฉีกขาดของช่องคลอดหรืออวัยวะเพศจากการมีเพศสัมพันธ์ครั้งนั้นๆ อาจจะเจ็บ มีแผลให้เห็นร่วมด้วยได้ สาเหตุอื่นๆเช่น การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ โดยถ้าสัมพันธ์กับการมีเพศสัมพันธ์ชัดเจน อาจเป็นเนื้องอกที่ปากมดลูกได้ในเบื้องต้น ควรงดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนมาใช้เอง และสังเกตอาการ ถ้ายังเจ็บ มีแผลให้เห็นชัดเจน ปวดท้องน้อย มีไข้ร่วมด้วยเหล่านี้เป็นอาการของการติดเชื้อภายในอุ้งเชิงกรานได้ ควรรีบไปพบแพทย์ ส่วนเรื่องเนื้องอกปากมดลูกต้องอาศัยการตรวจภายในโดยแพทย์ หรือการเก็บตัวอย่างจากปากมดลูกไปตรวจด้วยจึงจะบอกได้แน่ชัด ถ้ามีเลือดออกต่อเนื่อง สัมพันธ์กับเพศสัมพันธ์ตลอด ควรไปตรวจเพิ่มเติม